**ПОЗИВ ЗА ПОДНОШЕЊЕ ПОНУДЕ**

На основу члана 55. и члана 60. Закона о јавним набавкама ( „Службени гласник РС", бр. 124/12, 14/15 и 68/15,- у даљем тексту ЗЈН ):

**АПОТЕКА НОВИ САД Нови Сад,**

**Руменачка број 1**

објављује:

**П О З И В**

**за подношење понуда у отвореном поступку за јавну набавку добра –**

**набавка лекова Листа Д , по партијама, ЈН Д 11/15**

**1.** Апотека Нови Сад, Руменачка број 1, Нови Сад, www.apotekanovisad.co.rs, позива све заинтересоване понуђаче да поднесу понуду за јавну набавку добра- набавка лекова Листа Д /РФЗО, односно роба ради даље продаје, по партијама. Предметна јавна набавка је обликована у 12 партија.

**2**. Врста наручиоца: Здравство.

**3.** Предметна јавна набавка се спроводи у отвореном поступку у складу са чланом 32. ЗЈН .

**4.** Опис предмета набавке, назив и ознаке из општег речника набавке: 33680000 Фармацеутски производи.

**5.** Понуду могу поднети сви заинтересовани понуђачи који испуњавају услове предвиђене чланом 75. и 76. ЗЈН, с тим што уз понуду достављају и доказе о испуњености услова из тог члана, у складу са чланом 77. ЗЈН и конкурсном документацијом.

**6.** Понуде са варијантама нису дозвољене.

**7.** Понуде морају у целини бити припремљене у складу са овим позивом и конкурсном документацијом за јавну набавку добра - набавка лекова Листа Д , по партијама – ЈН Д 11/15.

**8.** Позив за подношење понуда и конкурсна документација објављени су наПорталу јавних набавки и на интернет страни наручиоца [www.apotekanovisad.co.rs](http://www.apotekanovisad.co.rs) , дана **22.09.2015. гoдине**. Овај позив је објављен и на Порталу службених гласила Републике Србије и бази прописа. Претходно обавештење објављено је дана 22.06.2015. године, на Порталу јавних набавки и на интернет страни Апотеке Нови Сад.

**9.** Заинтересовани понуђач је дужан да поднесе понуду **најкасније до 10.00 часова 13.10.2015.године.** Понуда се доставља непосредно, или путем поште на адресу:

**Апотека Нови Сад, Руменачка број 1, Нови Сад, са назнаком:**

**„Понуда за јавну набавку добра – набавка лекова Листа Д / РФЗО, роба ради даље продаје, партија \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , ЈН Д 11/15 - НЕ ОТВАРАТИ“**

(на линију уписати број партије за коју се подноси понуда с тим што се може навести група партија навођењем од – до)

**10.** Понуђач подноси понуду у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара. Пожељно је да сви документи поднети у понуди буду повезани траком у целину и запечаћени, тако да се не могу накнадно убацивати, одстрањивати или замењивати појединачни листови, односно прилози, а да се видно не оштете листови или печат.

Рок важности понуде је минимум **60 дана** од дана отварања понуда.

**11.** Благовремено достављене понуде биће јавно комисијски отворене у Апотеци Нови Сад, ул. Руменачка број 1, у Новом Саду, дана **13.10.2015**. године у 10.05 часова. Отварање понуда је јавно и могу присуствовати сва заинтеросована лица, а само овлашћени представници понуђача, који су дужни да своје својство представника понуђача докажу предајом овлашћења Комисији за јавну набавку, могу активно учествовати.

Понуде поднете по истеку датума и сата одређених у позиву, сматраће се неблаговременим и биће по окончању поступка отварања понуда, враћене неотворене понуђачима, са назнаком да су поднете неблаговремено.

**12.** Уговор ће се доделити применом критеријума: **„најнижа понуђена цена''.**

**13.** Оквирни рок за доношење Одлуке о додели уговора је 5 дана од дана јавног отварања понуда.

**14.** Лице за контак је Милан Грба Е-маил: office@auns.co.rs